ECL ร่วง 10% คาดขายทำกำไรหลังราคาปรับขึ้นกว่า 129% ในรอบ 2 เดือน
ECL ร่วง 10% คาดขายทำกำไรหลังราคาปรับขึ้นกว่า 129% ในรอบ 2 เดือน โดย ณ เวลา 10:57 น. อยู่ที่ระดับ 3.38 บาท ลบ 0.38 บาท
ECL ร่วง 10% คาดขายทำกำไรหลังราคาปรับขึ้นกว่า 129% ในรอบ 2 เดือน โดย ณ เวลา 10:57 น. อยู่ที่ระดับ 3.38 บาท ลบ 0.38 บาท
20 ม.ค. 2565

ผู้สื่อข่าวรายงานว่า วันนี้ (20 ม.ค.65) ราคาหุ้น บริษัท ตะวันออกพาณิชย์ลีสซิ่ง จำกัด (มหาชน) หรือ ECL ณ เวลา 10:57 น. อยู่ที่ระดับ 3.38 บาท ลบ 0.38 บาท หรือ 10.11% ด้วยมูลค่าซื้อขาย 165.15 ล้านบาท

คาดนักลงทุนขายทำกำไรหลังหุ้นทะยานแรงต่อเนื่องในช่วง 2 เดือนที่ผ่านมา โดยเทียบจากราคาหุ้นจากระดับ 1.64 บาท เมื่อวันที่ 11 พ.ย.64 มาอยู่ที่ระดับ 2.76 บาท ณ วันที่ 19 ม.ค.65 หรือปรับตัวเพิ่มขึ้น 129%
ด้านบริษัทหลักทรัพย์ เคจีไอ (ประเทศไทย) จำกัด (มหาชน) ระบุในบทวิเคราะห์ว่า คงคำแนะนำ “ซื้อ” ECL ราคาพื้นฐาน 3.50 บาท ซึ่งประเมินแนวโน้มกำไรปี 2565-2566 จะเดินหน้าทำจุดสูงสุดใหม่ต่อเนื่องจากปี 2564 จากการปรับคุณภาพพอร์ตสินเชื่อในช่วง 1-2 ปีที่ผ่านมาจนทำให้หนี้เสียลดลงอย่างมีนัยสำคัญ
รวมทั้งเดินแผนขยายพอร์ตเชิงรุกไปยังธุรกิจใหม่ๆต้นปี 2565 ได้แก่ ธุรกิจจำนำทะเบียนรถ เน้นลูกค้าเก่าประวัติดีหรือผ่อนรถครบแล้ว และสินเชื่อรถอีวี จักรยานยนต์และรถเพื่อการพาณิชย์ ทำให้คาดแนวโน้มกำไรจะเติบโตเพิ่มขึ้น 18% เฉลี่ยปี 2564-2567
อีกทั้งประเมิน PBV จะถูก Re-rate ขึ้นตามแนวโน้มการปรับขึ้นของ ROE จาก 3.50% ในปี 2563 เป็น 10.70% ในปี 2567 และราคาเป้าหมายอิง PBV 2 เท่า